NaiveNeuron/SloPal huggingface dataset:
Kaník, Ľudovít, poslanec NR SR (2014-03-19):
Také tri veci. Najprv k takej poznámke, čo v závere zaznelo, že naprávajú sa tam niektoré veci nekonania predchádzajúcich vlád. Tak, pani podpredsedníčka, len jednej vlády. Pretože Dzurindova vláda tento systém odovzdala do rúk prvej Ficovej vlády, ktorá neurobila nič, Radičovej vláda nemala čas a teraz je tu zasa Ficova vláda. Takže to, taká floskula, že 20 rokov sa tu nič nerobilo, čo z klubu OĽaNO rado zaznieva na všetko možné, tak len aby sme si upresnili, že tu nečinná bola absolútne Ficova vláda. Druhá vec, vidím tu, kolegovia, dosť značné, dosť značné, neviem, či je správne slovo nepochopenie, ale tento systém od samého začiatku nebol prioritne nastavený na dedenie. Tento systém je od začiatku prioritne nastavený na to, aby zabezpečil ľuďom doživotné zdroje počas ich staroby, a má variantné možnosti, ako si tieto zdroje môže čerpať a vytvárať. Od samého počiatku v tomto systéme bol ako nevyhnutná súčasť zakomponovaný doživotný dôchodok. Teraz ide len o diskusiu o tom, či to má byť, čo má byť tou hranicou, kedy sa k tomu človek dostane. To, čo navrhuje vláda, je podľa mňa príliš veľa, príliš vysoká hranica, príliš vysoká bariéra, ale to je otázka rozumného kompromisu. Ale aby sme nedošli k omylu, že tu sa nejak ináč to malo byť a že dedenie a teraz človek si mal nasporiť a zobrať tie peniaze potom. Nie. Nikdy to tak nebolo, tu sa musím zastať tej filozofie, ktorá tu je. Tu je otázka technickej debaty o tom, kde má byť tá rozumná hranica. A posledná vec k pánovi Švejnovi, že je väčší zástanca druhého piliera, no keď niekto si dá nesplniteľnú a naivnú požiadavku, tak ten pilier oslabuje, pretože... (Prerušenie vystúpenia časomerom.)
A. Belousovová, podpredsedníčka NR SR: (2009-02-12):
Teraz dávam slovo spoločnému spravodajcovi z výboru pre hospodársku politiku pánovi Pavlovi Pavlisovi, ktorý bude informovať Národnú radu Slovenskej republiky o výsledku rokovania výborov o tomto návrhu zákona a odôvodní návrh a stanovisko gestorského výboru.
Tomáš, Erik, poslanec NR SR (2020-07-15):
Pán kolega Vetrák, ja naozaj žasnem, že po takom dlhom legislatívnom procese k tomuto návrhu zákona dokážete povedať niektoré veci. Tvrdíte napriek všetkému, napriek faktom, že tento váš zákon je v súlade s programovým vyhlásením vlády. Normálne prídete za tento pult a to tvrdíte, pritom vaša pani ministerka spravodlivosti, ktorá stať aj o Generálnej prokuratúre písala, povedala, že tento zákon nie je v súlade s tým, čo ona napísala do programového vyhlásenia vlády. Tvrdíte, že okrem vás, vašej skupiny poslancov, ktorí to predkladáte, máte podporu aj v iných kruhoch politických a odborných. Ani to nie je pravda. Jednoducho aj pani prezidentka Čaputová má stále tú výhradu, že prokurátor by mal byť vyberaný len z prokurátorov, teda generálny prokurátor, a vy normálne budete presviedčať, že to je falošný dojem, že tu niekto vytvára falošný dojem, že tá pani prezidentka takýto názor má. Vaša ministerka spravodlivosti má rovnaký názor a vy hovoríte o falošnom dojme. Rada prokurátorov aj po tej vašej diskusii, ktorá bola len figovým listom a mala nahradiť riadny proces legislatívny s medzirezortným pripomienkovým konaním, bla, bla, bla, teda s odbornou verejnosťou a tak ďalej, tiež tvrdí, že to nie je v poriadku. Takže, pán Vetrák, ste v tom sami. Ste v tom sami s tým, že, samozrejme, valec koaličný zaberie a napokon už onedlho bude celá verejnosť svedkom toho, čo tvrdíme od začiatku, že one man show, že táto legislatíva sa robí len pre jedného jediného muža.
Jurinová, Erika, podpredsedníčka NR SR (2014-06-05):
Pán poslanec, na vaše vystúpenie chce reagovať osem pani a pánov poslancov. Nech sa páči, pán poslanec Kaník ako prvý.
Ľ. Vážny, poslanec: (2004-05-14):
Pán predsedajúci, dajte, prosím, hlasovať spoločne o bodoch 1 až 24, 26 až 41, 43 až 56, 58 až 69, 71 až 74, 76 až 81 spoločnej správy s odporúčaním gestorského výboru schváliť ich.
K. Tóthová, poslankyňa: (2001-12-19):
J. Migaš, predseda NR SR: Vyhlasujem všeobecnú rozpravu o tomto bode programu za skončenú. Chceš sa vyjadriť? Spravodajca? Nie. Ďakujem. Hlasovať budeme neskôr. Pani poslankyne, páni poslanci, teraz pristúpime k ďalšiemu bodu, a to je prvé čítanie o návrhu skupiny poslancov Národnej rady Slovenskej republiky na vydanie zákona o ochrane a rozvoji územia Bardejov . Návrh zákona ste dostali ako tlač č. 1250. Návrh na pridelenie návrhu zákona na prerokovanie výborom Národnej rady máte v mojom rozhodnutí pod č. 1359. Za skupinu poslancov tento návrh odôvodní pán poslanec Štefan Rusnák. Nech sa páči, pán poslanec Rusnák, máte slovo.
P. Paška, predseda NR SR: (2009-11-04):
(Hlasovanie.) 140 prítomných, 83 za, 3 proti, 51 a zdržalo, 3 nehlasovali. Návrh sme schválili.
Laššáková, Jana, podpredsedníčka NR SR (2012-10-30):
S reakciou na faktické poznámky pán poslanec Hlina, nech sa páči.
Liba, Peter, poslanec NR SR (2023-05-10):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Zmajkovičová, Renáta, podpredsedníčka NR SR (2013-04-16):
S faktickými poznámkami traja poslanci, štyria poslanci. Uzatváram možnosť prihlásiť sa s faktickou poznámkou. Pán poslanec Kaník.
J. Senko, poslanec: (2009-06-03):
Cieľom tohto zasadnutia je odmietnutie opakovaných nacionalistických výrokov Viktora Orbána, ktoré smerujú k etnickej separácii a popieraniu suverenity susedných krajín, ktoré sa uskutočnilo, bohužiaľ, za asistencie predsedu SMK pána Pála Csákyho, poslanca Národnej rady Slovenskej republiky. Pravdou je, že snaha tejto vlády, premiéra Roberta Fica, ako aj predsedu parlamentu Pavla Pašku smeruje k porozumeniu, k vzájomnej spolupráci, k vytváraniu a dodržiavaniu všetkých práv a zásad vo vzťahu k národnostným a etnickým menšinám, ktoré žijú na území Slovenskej republiky. Taká je pravda o iniciatívach tejto vlády a tohto parlamentu. Bohužiaľ, ataky, podpásové údery zo strany opozície túto snahu a praktickú realizáciu znehodnocujú. Svojím spôsobom táto schôdza je aj o vyjadrení postojov poslancov Národnej rady Slovenskej republiky k našej štátnosti a vzťahu k Slovenskej republike. A treba zdôrazniť, že opäť, tak ako niekoľkokrát v minulosti, sa ukazuje laxný prístup ľudí z SDKÚ, ako aj KDH. Aj keď treba zdôrazniť, že vlastne SDKÚ vzniklo z KDH. Ďakujem.
Figeľ, Ján, podpredseda NR SR (2015-12-02):
Nech sa páči s reakciou, pán kolega Kadúc. Môžete ho zapnúť.
Zmajkovičová, Renáta, podpredsedníčka NR SR (2013-02-14):
Pán poslanec Droba. Pán poslanec nie je v sále. Pán poslanec Hraško, nech sa páči.
P. Paška, predseda NR SR: (2006-12-12):
(Hlasovanie.) 149 prítomných, 64 za, 7 proti, 77 sa zdržalo, 1 nehlasoval. Neodsúhlasili sme tento návrh. Ďalej, pán spravodajca.
Gašpar, Tibor, poslanec NR SR (2024-02-27):
Pán predsedajúci, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru a výboru pre ľudské práva a národnostné menšiny. Ďalej, že za gestorský výbor určuje ústavnoprávny výbor s tým, aby výbory prerokovali návrh zákona ihneď.
Viskupič, Marián, poslanec NR SR (2024-10-23):
Ďakujem pekne za slovo, pán predsedajúci. No, kolega Hlina, ďakujem pekne za tvoje vystúpenie. No, v prvom rade presne, slovom roka je konsolidácia. Potrebujeme šetriť a tu sa teda našlo 20 miliónov, z ktorých jeden milión, to znamená 5 %, sa minie len na správu. Ja potom poviem tiež bližšie vo vystúpení. Jednoducho, to je neefektívne. Áno, dá sa nájsť aj horšie, teraz čo sa pomáha s hypotékami, tak tam to bolo 50 na 50, tam náklady na vytvorenie tej pomoci boli vyššie než na pomoc samotnú. Ale to sú len ďalšie a ďalšie veci, ktoré ukazujú na tú neefektívnosť. Cestovnému ruchu sa zásadne pomohlo tým, že bude 5-percentná DPH, to veľmi pomôže. Ak mu chcete pomôcť ďalej, tak fakt toto stiahnite a namiesto fondu zabezpečte, aby sa stiahla transakčná daň, pretože tak ako nízka DPH bude robiť, aby bola šedá ekonomika nižšia, tak transakčná daň zase len bude robiť všetko pre to, aby tá šedá ekonomika v cestovnom ruchu bola väčšia a tým sa vlastne zneguje aj to dobré, čo sa spravilo. Čiže skutočne, treba tie peniaze reálne šetriť, efektívne využívať a ja poviem bližšie, ako to vyzerá s tou transparentnosťou a efektívnosťou v tomto fonde. Ďakujem pekne ešte raz kolegovi za jeho vystúpenie. (Ruch v sále.)
Lipšic, Daniel, poslanec NR SR (2014-11-08):
Ja ešte potom vystúpim k prepojeniu na Belize, lebo sú ďalšie informácie, ako to registroval pán poslanec Martvoň. Ale chcem len poprosiť, pani predsedníčka, keby ste mohli upozorniť poslancov, aby tu nečítali oficiálne stanoviská finančných skupín. Ak si niekto myslí, že firmu Penta založil niekto v Belize, nejaký miestny rybár, tak ona je registrovaná v Obchodnom registri slovenskom. A po ďalšie ešte vystúpim k tomu, že kto vlastne bol pôvodný, kto to registroval pôvodne na tom Belize, lebo tie informácie už máme tiež. A vás chcem poprosiť, pán poslanec, nečítajte tu stanoviská finančnej skupiny Penta. O to vás chcem naozaj poprosiť, lebo budete aj vy s nimi spojený. Pán poslanec Jarjabek, vás pán Gábor Grendel porazil vo voľbách do VÚC, vy sa moc neozývajte. (Reakcie z pléna.)
P. Hrušovský, predseda NR SR: (2004-12-02):
(Hlasovanie.) 139 prítomných, 134 za, 1 proti, 4 sa zdržali. Národná rada Slovenskej republiky vládny návrh zákona schválila. (Potlesk.) Panie poslankyne, páni poslanci, je 12.00 hodín, čas určený na obedňajšiu prestávku. Chcem vás informovať, že máme ešte hlasovať o 13 zákonoch. Pýtam sa vás... (Reakcie z pléna.) Páni poslanci, predpokladám, že hlasovanie by bolo ešte hodinu, do 13.00 hodiny. (Reakcie z pléna.) Hodina otázok stanovená na 14.00 hodinu. Je súhlas s hlasovaním? (Reakcia pléna.) Nie. Páni poslanci, vyhlasujem obedňajšiu prestávku, budeme pokračovať v hlasovaní o 17.00 hodine. Prerušujem rokovanie. (Prerušenie rokovania o 12.06 hodine.) (Pokračovanie rokovania o 14.01 hodine.) Tretí deň rokovania 33. schôdze Národnej rady Slovenskej republiky 2. decembra 2004 o 14.01 hodine
Poliačik, Martin, poslanec NR SR (2010-10-19):
Pán kolega Rafaj, viete, ono by to nakoniec bolo veci prospešné, keby sa deti maďarskej národnosti učili slovenčinu na školách ako cudzí jazyk. Tu sa nehovorí, tu nehovoríme o tom, že by sme slovenčinu zaradili do kategórie nejakých vedľajších alebo druhoradých, druhotriednych jazykov. Tu hovoríme o technike vyučovania toho jazyka a sám uznáte, že pre maďarské dieťa slovenčina je cudzím jazykom. A preto by podľa mňa malo byť prirodzené, že keď budeme deti z domácnosti hovoriace po maďarsky učiť slovensky, tak by sme ich to mali učiť ako cudzí jazyk. To znamená rovnakými postupmi didaktickými a metodickými, akými učíme angličtinu, francúzštinu alebo iné týmto deťom cudzie jazyky. Tým sa neposúva vôbec slovenčina do druhej kategórie. Naopak, slovenčina sa takto stáva pre deti z národnostne, vlastne pre deti z národnostných menšín prístupnejším jazykom, pretože sa pre ne otvára jednoduchšia cesta k tomu, aby sa mohli slovenčinu naučiť. Ďakujem veľmi pekne. (Potlesk.)
B. Bugár, podpredseda NR SR: (2005-05-11):
J. Cuper, poslanec: Ďakujem pekne, pán predsedajúci. Chcem iba doplniť poslanca Maxona v tom, že jeho slová neboli nejakým obmedzovaním demokracie. V tomto parlamente si každý, kto má odvahu a kto chcel, našiel priestor, ako povedať to, čo povedať chcel. A ja tu sedím pomerne dlho, aby som to mohol posúdiť. Pán Maxon však chcel povedať inú vec. Pán Maxon chcel povedať, že u niektorých politikov, najmä z vládnej koalície, sa vyžaduje dokonca vyššia miera zodpovednosti ako u politikov opozície, ktorí na rozdiel od niektorých politikov vládnych strán a tohto parlamentu, predstaviteľov tohto parlamentu vyjadrili nesúhlas so zmluvou, lebo tu každý hovorí o ústave, ono je to Ústavná zmluva, teda je to medzinárodná zmluva. A, žiaľbohu, aj média takto hovoria o ústave, je to medzinárodná zmluva, nie je to vnútroštátna zmluva. A pán Maxon hovoril o tom, že predseda parlamentu a aj teda vládna strana – a v danom prípade je to, žiaľbohu, KDH – by mala mať vyššiu mieru zodpovednosti, pretože mal by tu byť konsenzus vládnych strán združených vo vládnej koalícii. My ako opozícia, samozrejme, nesieme menšiu mieru zodpovednosti za riadenie tohto štátu. A napriek tomu sme ochotní podporiť Ústavnú zmluvu. Ďakujem za pozornosť.
Vášáryová, Magdaléna, poslankyňa NR SR (2014-11-10):
Ďakujem pekne, pani predsedajúca. Ono, pán poslanec, platí, že ten, kto neinvestoval do toho, aby tu bola demokracia, ten sa o ňu nebude starať. Nebude, načo? Má to všetko na háku. A ak mňa niečo desí, tak to nie sú tí ľudia, ktorí boli v Komunistickej strane po ´70., lebo chceli robiť kariéru, povedali si, že to je tu navždycky, že to aj tak je jedno. Mňa nedesia tí ľudia, ktorí udávali svojich susedov, dostávali za to peniaze, lebo si povedali, že aj tak sa na to nikdy už nepríde, a tak ďalej a tak ďalej. Mňa desia títo mladí neokomunisti, s ktorými tu máme dočinenia, ktorí dostali demokraciu, otvorený štát, právny štát, v NATO členstvo, Európsku úniu, Schengen, všetko dostali ako darček. A myslíte si, že oni budú dnes a denne sa za tú demokraciu stavať? Že oni budú bojovať za to, aby Slovensko bolo normálny, fungujúci, právny štát? Nie, veď sa pozrite na nich. Pozrite sa na nich, ako vyzerajú, pozrite sa na nich, čo obhajujú. Toto je to strašné, čo ma desí a beriem za to aj svoj diel viny. Kde sme boli, že vyrástli takíto mladí ľudia, ktorí pokojne predajú všetko za jeden žvanec, ktorý dostanú, ktorý im podhodia? Ako budú celý život žiť s tým, že podporujú oligarchizáciu Slovenska? Čo odovzdajú svojim vlastným deťom? Ak si myslíte, že môžu vychovať zo svojich detí slušných, normálnych, presvedčených demokratov, to teda v žiadnom... (Prerušenie vystúpenia časomerom.)
Blanár, Juraj, podpredseda NR SR (2022-03-24):
Pán poslanec Šefčík s faktickou poznámkou.
Laššáková, Jana, podpredsedníčka NR SR (2014-09-12):
Aký máte procedurálny návrh?
Pellegrini, Peter, predseda NR SR (2015-01-29):
O slovo teraz požiadal pán minister. Nech sa páči, pán minister, vystúpte v rámci rozpravy. Nech sa páči.
Hlina, Alojz, poslanec NR SR (2014-11-10):
Ďakujem veľmi pekne. Som sa bál, že ma prehliadnete. Pán predseda, ja procedurálne teda prehlasujem, že som nepožil akékoľvek alkoholické nápoje, ani akékoľvek iné. A zároveň dávam na známosť, že som pripravený strpieť akýkoľvek úkon, ktorý by toto moje tvrdenie verifikoval. Dobre? Čiže toto ja považujem. A teraz chcem povedať, že ak ste sa znížili a premiér sa znížil k tomu, že zanechal tu smrad po sebe v tom, že sme tu opití, to znova len svedčí o tom, že ťaháte za kratší koniec, čo ma teda mimoriadne teší. Dobre? Ale aby pre pamäť miesta a času, tak hovorím, ja som nepožil nič, čo sa tu spomína, dobre? A kedykoľvek som ochotný strpieť akýkoľvek úkon, ktorý to verifikuje. Ďakujem.
Fico, Robert, predseda vlády SR (2012-08-03):
Ďakujem pekne, všetkým vám želám pekný deň a môžem vás ubezpečiť, páni poslanci z opozície, že som nedošiel preto, lebo je tu nejaká nervozita, ale preto, že som dostal asi 11 esemesiek a volalo mi asi 5 ľudí, že v parlamente sa hovorí o tom, že som vraj na Kanároch. To sa asi pomýlil pán Kaník, ja som bol v Levároch. Leváre a Kanáre je trošku trošku, trošku rozdiel. (Potlesk.) A ani sa nechystám na žiadne Kanáre ísť a ja verím, že sme spoločne odstránili aj procedurálne dišputy, ktoré tu medzi nami boli. My berieme, páni z opozície, na vedomie, že žiadne dohody neplatia. Dobre? Takže neplatia žiadne dohody, berieme na vedomie, že neplatia žiadne dohody. Boli nejaké dohody, ktoré sa týkali procedúr v Národnej rade Slovenskej republiky, vy ste nám oznámili, že neplatia, my to berieme na vedomie a takto pravdepodobne sa budeme správať aj my. Ďakujem veľmi pekne, želám vám príjemné rokovanie, nie Kanáre, ale Leváre. Prosím, povedzte to pánovi Kaníkovi. Dovidenia, všetko dobré. (Potlesk.)
V. Veteška, podpredseda NR SR: (2004-09-21):
D. Bollová, poslankyňa: Ďakujem pekne, pán podpredseda. Dovoľte, aby som sa pridala k vystúpeniu pána Soboňu takouto informáciou: Pred pár dňami vysoký cirkevný hodnostár z Vatikánu monsiňor Paulo Mária Hnilica poslal list pánu predsedovi Národnej rady Pavlovi Hrušovskému s tým, aby ho dal na vedomie všetkým poslancom. Neviem, prečo sme tento list nedostali na vedomie. Musím s úsmevom poznamenať, že keďže som bola raz v novinách nie obvinená, ale skrátka uvedená ako človek, ktorý často navštevoval Vatikán, tak sa tento list po mňa dostal. Dovoľte, aby som z neho citovala. Monsiňor Hnilica hovorí: „S bolesťou v srdci prežívam dnes podobné situácie, aké som prežíval na rôznych kontinentoch, ktoré som navštívil spolu s matkou Terezou. Kresťanský súcit s mojimi rodákmi ma núti, aby som sa obrátil na vás, vážení poslanci, v záležitosti, ktorá je dnes veľmi aktuálna a napĺňa obavami občanov Slovenska. Z mnohých úst ako aj z masmédií som sa dozvedel o práve prebiehajúcej reforme zdravotníctva. Už v starovekom zákonodarstve platil princíp: Blaho občanov je najvyšším zákonom. Táto zásada ma núti zaujať stanovisko k navrhovanej reforme zdravotníctva predkladanej ministrom Zajacom. Doterajšie zákony už dávno porušili uvedený princíp. Už pred dvetisíc rokmi starý pohanský orátor Cicero varoval rímsky senát, nech zákonodarcovia starostlivo dbajú o to, aby vec spoločnosti občanov neutrpela nijakú ujmu. Obraciam sa s prosbou na našich zákonodarcov a apelujem na vaše svedomie, aby ste dobre uvážili dôsledky, ktoré by z tohto zákona vyplývali.“ (Potlesk.)
Paška, Pavol, predseda NR SR (2012-12-05):
Pani poslankyňa Rošková.
Hort, Milan, podpredseda NR SR (2011-06-30):
Ďakujem, pani ministerka. Pán kolega už nemôže položiť doplňujúcu otázku, lebo čas určený na hodinu otázok už uplynul. Končím tento bod programu. Vyhlasujem teraz pätnásť minút prestávku, aby sme dokázali zmeniť techniku a aby sme zabezpečili účasť ďalších členov vlády, ktorí budú predkladať návrhy zákonov. Budeme pokračovať o 15.25 hodine. (Prestávka.) (Po prestávke.) Panie poslankyne, páni poslanci, v rokovaní 20. schôdze budeme teraz pokračovať v prerušenej rozprave v druhom čítaní o vládnom návrhu zákona o ukončení a spôsobe usporiadania niektorých nájomných vzťahov k bytom a doplnení zákona č. 18/1996 Z. z. o cenách v znení neskorších predpisov Máme ho ako tlač 317. Prosím pána prvého podpredsedu vlády a ministra dopravy Jána Figeľa, aby zaujal miesto. A takisto pána Stanislava Janiša, aby sa zhostil funkcie spravodajcu. Do rozpravy sú ústne prihlásení poslanci Ľudovít Jurčík a Tatiana Rosová. Dávam slovo teraz pánovi poslancovi Jurčíkovi, aby nás oboznámil so znením svojho diskusného príspevku. Pripraví sa Tatiana Rosová. Nech sa páči, pán poslanec.
Ledecký, Vladimír, poslanec NR SR (2021-05-06):
Chcem sa ospravedlniť, som sa pomýlil. V tlači 501 som chcel hlasovať proti.
Suja, Jaroslav, poslanec NR SR (2011-06-30):
Dobrý deň, ďakujem za slovo. Pán predseda, pán minister, k zákonu o cestnej premávke predkladám pozmeňujúci návrh poslancov Národnej rady Slovenskej republiky Jaroslava Suju, Milana Laurenčíka a Zuzany Aštaryovej k vládnemu návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, a ktorým sa menia a dopĺňajú niektoré zákony (tlač 345). Bod 1. K čl. I, 66. bod. V čl. I v 66. bode v § 143c sa navrhované ustanovenie označuje ako odsek 1 a vkladá sa odsek 2, ktorý znie: „(2) Orgán Policajného zboru vyradí staré vozidlo z evidencie, ak vlastník vozidla alebo držiteľ vozidla najneskôr do 31. decembra 2012 predloží čestné vyhlásenie o tom, že takéto vozidlo už fyzicky neexistuje; v čestnom vyhlásení uvedie spôsob zániku vozidla.“ Odôvodnenie: V súčasnosti sa stále vyskytuje veľa prípadov, kedy autá neexistujú a nedajú sa teda vyradiť z evidencie, nakoľko v týchto prípadoch absentuje možnosť získania potvrdenia o prevzatí starého vozidla na spracovanie v zmysle § 120 ods. 2 zákona 8/2009 Z. z.. Navrhujeme, aby sa v prechodných ustanoveniach k úpravám účinným od 1. septembra 2011 zakotvila možnosť doložiť namiesto potvrdenia čestné vyhlásenie, tak ako to fungovalo v nedávnej minulosti. Týmto návrhom umožníme ľuďom, aby si vozidlá mohli dať vyradiť z evidencie, čím sa prispeje aj k „vyčisteniu“ evidencie vozidiel. Ďakujem za slovo.
Mikloško, Jozef, poslanec NR SR (2015-05-27):
Ďakujem pekne. Ja chcem pripomenúť, že minule tu minister financií Kažimír konštatoval, že sa budú dávať licencie na tieto nebankovky a rôzne pôžičkárne a že teraz tam urobí poriadok a že sa to podstatne preriedi. Tak tento sľub pripomínam. To, čo povedal pán Hlina, je zaujímavé, že oddlžiť nejakým spôsobom obyvateľstvo. Samozrejme, je to háklivá vec, ale to by bol sociálny balíček, keby sa toto aspoň do určitej miery podarilo. Na Slovensku to nie je neobvyklé, takéto oddlženie. Pamätáme sa, v 94., keď bola privatizácia, všelikomu sa všeličo dalo, peniaze nemal nikto, požičala VÚB-ka, Devín banka a neviem, ako sa tie banky vtedy volali. Potom naraz to boli všetko toxické úvery, tí ľudia nezaplatili, veci popredávali, doviedli do krachu, do zahraničia, a tak ďalej. To bola jedna veličajzná banksterská akcia. Potom sa banky oddlžili, neviem, v ktorom roku, tuším 110 mld. korún sa im v podstate dalo do vienka a v zapätí sa privatizovalo. To je už ale ďalšia vec. Chcem pripomenúť aj prípad VSŽ Košice, keď bolo vlastne stříbro, ktoré sme za päť minút dvanásť pred zmenou vlády dali niekomu, a ten tiež to doviedol do rôznych krachov. Dneska je hrozné, že VSŽ Košice, futbalové mužstvo, už sa myslím nevolá VSŽ, naraz vypadá z ligy za to, že nie je schopný financie získať na futbal. Takže tí Košičania alebo terajší majitelia VSŽ nevedia ani v tomto smere nič pomôcť. Posledná poznámka: minule som išiel vlakom, zabudol som, jak sa volá, pekne sedím, čítam knihu a naraz vidím, že to je, názov Pôžičkáreň, na stole. Všade bolo, ako si mám požičať veľmi lacno, rýchlo, na takýto alebo hentaký. Poraďte mi, jak sa volá ten vlak, ktorý... (Reakcie z pléna. Vystúpenie prerušené časomerom.)
Ďuriš Nicholsonová, Lucia, podpredsedníčka NR SR (2017-01-31):
Ako ďalší vystúpi v rozprave pán poslanec Kollár. Nech sa páči.
Hrnčiar, Andrej, podpredseda NR SR (2019-05-21):
Otváram všeobecnú rozpravu. Do rozpravy som dostal jednu písomnú prihlášku od pána poslanca Žarnaya. Pán poslanec Žarnay.
Jurinová, Erika, podpredsedníčka NR SR (2015-11-19):
Ďakujem pekne. No tak dovolím si aj ja zareagovať, keďže pán minister oslovil priamo mňa od mikrofónu. No ja si celkom stojím za tým, pán minister, že naozaj žmýkate z ľudí peniaze. Pretože je nutné povedať, že nielen vyberáte, alebo viac vyberáte, ale dôležité je, že zvyšujete tie sadzby. Proste viac peňazí beriete od ľudí, ako za normálnym okolností, alebo ako by sa patrilo. A potom možno ešte taká, taká krátka odbočka k tomu, čo ste tuná hovorili o krajinách, alebo aké krajiny ste nám dávali za vzor. Tak podľa mňa naším cieľom nie je podobať sa Bulharsku, ale naozaj krajinám, ktoré boli spomenuté tuná pánom Jurzycom.
Paška, Pavol, predseda NR SR (2014-11-09):
Pán minister, reakcia.
Pellegrini, Peter, podpredseda NR SR (2020-06-05):
Posledný v rozprave je pán poslanec Taraba, nech sa páči.
M. Fronc, poslanec: (2009-10-28):
Prosím, pán podpredseda, dajte hlasovať.
Bugár, Béla, podpredseda NR SR (2016-04-26):
Pán poslanec Kéry.
Baláž, Radovan, poslanec NR SR (2018-05-22):
Ďakujem pekne za slovo. Vážený pán predseda, vážené kolegyne, kolegovia, dovoľte mi ako určenému spravodajcovi výboru predniesť správu Výboru Národnej rady pre financie a rozpočet o výsledku prerokovania správy o výsledkoch kontrolnej činnosti Najvyššieho kontrolného úradu Slovenskej republiky za rok 2017. Správu o výsledkoch kontrolnej činnosti Najvyššieho kontrolného úradu rozhodnutím č. 965 z 28. marca 2018 pridelil predseda Národnej rady výboru pre financie a rozpočet na prerokovanie do 9. mája 2018. Ako gestorský výbor predseda Národnej rady určil výbor pre financie a rozpočet. Tento výbor uvedenú správu prerokoval a prijal k nej uznesenie č. 274 z 
2. mája 2018. Uvedený výbor predloženú správu zároveň vzal na vedomie a odporučil Národnej rade správu o výsledkoch kontrolnej činnosti Najvyššieho kontrolného úradu vziať na vedomie. Zo strany výboru ani poslancov neboli predložené žiadne stanoviská alebo pripomienky. Gestorský výbor schválil uvedenú správu uznesením č. 277 z 10. mája 2018 a zároveň ma určil ako spoločného spravodajcu výboru. Výbor ma poveril predniesť správu na schôdzi Národnej rady. Zároveň navrhol Národnej rade, aby podľa § 26 ods. 1 zákona o rokovacom poriadku vyslovil súhlas, aby predseda Najvyššieho kontrolného úradu Slovenskej republiky Karol Mitrík správu uviedol a mohol vystúpiť v rozprave na schôdzi Národnej rady. Návrh na uznesenie Národnej rady je prílohou tejto správy. Skončil som, pán predsedajúci. Prosím, otvorte všeobecnú rozpravu.
Paška, Pavol, predseda NR SR (2013-10-23):
Dámy a páni, pekné predpoludnie. Poprosím vás o zaujatie miesta a registráciu, budeme hlasovať o jednom prerokovanom bode. Dovoľte privítať hostí na balkóne z Jednoty dôchodcov z okresu Trnava. Vitajte. (Potlesk.) Poprosím pána poslanca Jasaňa, aby uviedol v druhom čítaní hlasovanie o vládnom návrhu zákona o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov . Je to tlač 649.
Fořt, Stanislav, poslanec NR SR (2011-07-01):
Ja by som chcel taktiež oceniť minimálne teda snahu celej koalície, ktorá v podstate bola prezentovaná jednak ústami predsedu SaS a jednak ministrom financií, o to, aby sa situácia riešila čo možno najmenej bolestivo. Chcel by som aj pána ministra vyzvať nielen na taký širší pohľad aj na to, čo sa deje u nás a aké to bude mať dôsledky u nás, čo sa týka nárastu úrokovej sadzby, ale aj na ten jeho boj. Však súčasný minister financií je určitým symbolom boja pravice a ľavice. A je to neustály boj o tom, že, pán Mikloš, musíte vysvetľovať, že museli ste zvýšiť dane, lebo predchádzajúca ľavicová vláda vám tu nechala veľký dlh, museli ste prepúšťať, lebo predchádzajúca ľavicová vláda vám vyrobila prezamestnanosť v štátnych podnikoch, museli ste privatizovať, lebo predchádzajúca ľavicová vláda vám urobila obrovské sekery napr. v bankovom sektore, v nedobytných pohľadávkach. A skutočne keďže sa reálny bankrot zahmlieva, a ten bankrot tu už je, to už je fakt, ktorý už treba zobrať na vedomie, a treba sa k nemu nejako postaviť, otázka nestojí, či Grécko skrachovalo alebo neskrachovalo, ono už skrachovalo, skúste túto jedinečnú historickú situáciu využiť aj na to, aby ste do budúcna na Slovensku ukázali, že ten, kto dlh vyrobí na Slovensku, tak ten si v budúcnosti bude musieť niesť zaň aj svoje následky, nie aby to bolo tak, že Fico zvýši dlh a my potom tuná budeme krvopotne zvyšovať dane pri schvaľovaní štátneho rozpočtu, premnoží štátnu byrokraciu a my sa s tým potom budeme... (Prerušenie vystúpenia časomerom.)
T. Cabaj, podpredseda NR SR: (2010-03-09):
Otváram všeobecnú rozpravu. Písomne sa do rozpravy nikto neprihlásil. Kto sa hlási do rozpravy ústne? Nikto sa do rozpravy nehlási. Ako jediná v rozprave vystúpi pani spravodajkyňa. Nech sa páči, máte slovo. Končím možnosť prihlásiť sa do rozpravy.
Kiššová, Jana, poslankyňa NR SR (2011-02-08):
Ďakujem pekne. Vážená Národná rada, vážené pani poslankyne, vážení páni poslanci, v súlade s § 73 ods. 1 zákona o rokovacom poriadku Národnej rady podávam v prvom čítaní spravodajskú informáciu o návrhu poslancov Národnej rady Slovenskej republiky Tomáša Galbavého, Jozefa Viskupiča a Lászlóa Nagya na vydanie zákona, ktorým sa mení zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti zákona s právom Európskej únie a doložku vybraných vplyvov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady zo 17. januára 2011 č. 231 podľa § 71 rokovacieho poriadku navrhujem, aby návrh zákona prerokovali ústavnoprávny výbor a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 16. marca 2011 a gestorský výbor do 18. marca 2011. Ďakujem pekne, skončila som. Vážený pán predsedajúci, dajte, otvorte, prosím, rozpravu.
Mičovský, Ján, poslanec NR SR (2013-03-22):
Ďakujem za slovo, vážený pán predseda Národnej rady. Chcem povedať, že cítil som v príhovore, v prejave pána poslanca Fecka veľa dôležitých bodov, ktoré jednoducho ozaj je potrebné, aby sme sa nad nimi zamýšľali. A chcem zdôrazniť a priklincovať to podstatné, ktoré tu už zaznievalo a ktoré cítim ako jednu ozaj z kardinálnych záležitostí, a to je to predkupné právo toľkokrát skloňované. Chcem upozorniť, že tu funguje a mala by fungovať úplne jasná rovnica. Zavedenie predkupného práva v tomto prípade rovná sa zabráneniu výpredaja historického pozemkového vlastníctva pozemkových spoločenstiev a tomu, aby sa majetok týchto spoločenstiev dostal do rúk ľuďom nepriamou cestou, ktorí nemajú záujem regionálne hodnoty zveľaďovať, ale majú zištné osobné záujmy. Toto zdôrazňujem, nie je to politikum, je to fakt. Je jednoducho potrebné, život to dokázal, že do pozemkovej algebry Slovenskej republiky je takúto rovnicu jednoducho nevyhnutné zaviesť. Ďakujem.
Blaha, Ľuboš, podpredseda NR SR (2024-06-11):
Ďakujem pekne. Otváram rozpravu, do ktorej som dostal dve písomné prihlášky. Za poslanecký klub Progresívne Slovensko pani poslankyňa Zuzana Števulová, nech sa páči, máte slovo.
Bugár, Béla, podpredseda NR SR (2018-10-23):
Nech sa páči, prezentujme sa a hlasujeme. (Hlasovanie.) Prítomných 145, za 127, proti 14, zdržali sa 4 poslanci. Návrh sme schválili. Nech sa páči.
Richter, Ján, poslanec NR SR (2023-02-14):
Pán predseda, dajte, prosím, hlasovať o bode 1 zo spoločnej správy s odporúčaním gestorského výboru schváliť.
Paška, Pavol, predseda NR SR (2014-11-08):
Faktické poznámky. Jeden pán poslanec sa hlási s faktickou. Končím možnosť sa prihlásiť s faktickými. Pán poslanec Fecko.
P. Hrušovský, predseda NR SR: (2005-12-13):
(Hlasovanie.) 141 prítomných, 58 za, 12 proti, 62 sa zdržalo, 9 nehlasovalo. Návrh sme neschválili. Nech sa páči.
Jánoš, Vladimír, poslanec NR SR (2014-01-29):
Ďakujem pekne. Pani podpredsedníčka výboru, neviem, či ste boli 27. augusta, alebo nie, nie som si už teraz presne istý, na tom výbore, mám skôr pocit, že áno, ale z toho vášho vystúpenia skôr si teda myslím, že nie. Pretože, ja neviem, ten výbor trval cez tri hodiny a možnosť vystúpenia jak ministra, tak aj pani Dubovcovej, pani ombudsmanky, tam bol dostatočný. Dokonca tam boli, ako som už spomenul v prvom príspevku, aj verejnosť a, samozrejme, médiá. Ale nie o tom som chcel hovoriť. Spomínali ste, že teda zadržaní a že tá akcia sa minula účinku. To nie je pravda. Bolo tu spomenuté aj v tej správe, aj v správe inšpekcie, ale aj v správe nakoniec pani ombudsmanky, že bolo zadržaných a predvedených 15 osôb a z tých 15 osôb po legitimácii a overení údajov boli 4 osoby zadržané z podozrenia zo spáchania trestného činu, po ktorých predtým bolo vyhlásené pátranie. Takže to nie je pravda, čo ste uvádzali. Konkrétne som sa zameral na zranených, pretože myslím si, že čo sa týka zranených, a ten prvotný údaj, ktorý bol, ktorý sa pohyboval pri čísle 80, kde figurovali dokonca aj maloleté deti, ktoré boli údajne zranené. Preveroval som si túto správu a nielen zo správy inšpekcie, ale preveroval som si túto, tieto údaje aj zo strany nezávislých lekárov. To nie je pravda, čo uvádzala pani Dubovcová. A toto je fakt, toto je skutočnosť. Žiadnych 80 zranených, dokonca ani dieťa, žiadne dieťa nebolo zranené po tomto útoku. Takže o čo tu ide, ja sa pýtam? O čo tu komu ide? Ďakujem pekne.
F. Mikloško, poslanec: (2008-02-06):
Tento postoj, bohužiaľ, strašne skomplikoval situáciu pri vyjednávaní o tomto  tlačovom zákone, pretože nemôžeme mať nikto z nás dôveru, že prípadne v nejakom rokovaní niečo bude akceptované zo strany opozície. Preto tá Lisabonská zmluva po včerajšku sa skomplikovala a, bohužiaľ, obávam sa, teda hovorím možno nie za všetkých, ale obávam sa, že to bude veľmi ťažké, pretože slovo poslancov koaličných, bohužiaľ, nemá istotu. Ďakujem.
Zmajkovičová, Renáta, podpredsedníčka NR SR (2013-06-27):
Pán poslanec Sulík. Pán spravodajca, nech sa páči. Pani navrhovateľka, potom v zmysle rokovacieho poriadku.
Pellegrini, Peter, predseda NR SR (2015-06-30):
Prezentujme sa hlasujme. Ospravedlňujem sa, ešte raz, vyhlasujem toto hlasovanie za zmätočné, myslel som, že budete kratšie. Pán spravodajca, ešte raz. Štartujem hlasovanie, prosím prezentujme sa a hlasujme o návrhu pokračovať v druhom čítaní o tomto návrhu zákona. (Hlasovanie.) Prítomných 137 poslancov, za hlasovalo 81, proti bol 1, zdržalo sa 55 poslancov. Konštatujem, že Národná rada pridelila návrh tohto zákona, pardon, že sme v druhom čítaní. Poprosím, pán spravodajca, aby ste uviedli hlasovanie o pridelení výborom.
Laurenčík, Milan, podpredseda NR SR (2021-11-10):
Pán poslanec Jozef Šimko s faktickou poznámkou.
Šefčík, Marek, poslanec NR SR (2020-07-07):
Ďakujem za slovo. Vážený pán predsedajúci, vážený predseda Národnej rady Slovenskej republiky, vážené kolegyne, kolegovia a poslanci, v tejto rozprave som sa rozhodol vystúpiť nie preto, aby som obhajoval to, čo spravil pán predseda Národnej rady Slovenskej republiky. Aj keď to tu bolo nejak naznačené, asi nikto z koalície to neschvaľuje a nepoviem nič nové, ak spomeniem, že dokonca ani sám Boris Kollár to neschvaľuje. Parafrázujem jeho slová: Áno, spravil som chybu, zľahčil som si to, ospravedlňujem sa za to. Sám pán predseda Národnej rady teda nie je hrdý na to, čo spravil. Nejdem obhajovať jeho konanie ani poslanci koalície to nerobia a dokonca ani lídri ďalších koaličných strán, ani premiér. Jeho voliči, voliči Borisa Kollára, vedeli, aká je jeho minulosť, a napriek tomu mu dali množstvo hlasov vo voľbách a vyslovili mu tak svoju dôveru. Brali ho ako napraveného hriešnika, niekde som to počul, a rozdali karty tak, že spolu s ním a SME RODINA máme ústavnú väčšinu a môžeme zmeniť a opraviť túto krajinu. Áno, aj s Borisom Kollárom. Premiér Matovič, Richard Sulík aj Veronika Remišová sa dohodli, že do toho idú aj s Borisom Kollárom. A podporili ho aj poslanci. Ja som tu síce nebol, ale nechcem sa vyviňovať, ja by som asi takisto hlasoval za to, aby bol predsedom Národnej rady, vtedy som bol, ako prišiel som neskôr ako náhradník, ale dostal v tajnom hlasovaní 106 hlasov. Prepáčte, že budem teraz trocha osobný, ale pokiaľ ide o mňa, tak pre mňa je väčšie morálne alebo, ak chcete, etické zlyhanie to s počtom žien a detí napríklad, niekomu to ale prekážať nemusí. Ešte raz. Voliči vedeli a vedeli aj poslanci, kto je, kto je Boris Kollár, aký je jeho životný štýl, minulosť, ktorú vyťahovali viac či menej pravdivo médiá. Teraz niektorí vytiahli škaredú vec a znova z jeho minulosti spred niekoľkých rokov a položili to na misku váh a na druhej leží ústavná väčšina a obrovská príležitosť opraviť Slovensko. A znova hovorím, nebudem obhajovať pána predsedu, ani sám, ani sám Boris Kollár svoj čin neobhajuje, ľutuje, čo spravil. Jeho prešľap z minulosti spred niekoľkých rokov nechcem nijako zľahčovať, takmer 18 rokov som učil, takže viem, o čom je reč. Zobral si text a neuviedol zdroj v dôležitej práci, ktorou sa ukončuje vysokoškolské štúdium. Vieme, ako svoje pôsobenie v parlamente predseda Národnej rady Slovenskej republiky a tiež poslanci za SME RODINA vnímajú. Vieme, že máme možnosť opraviť krajinu ústavnou väčšinou a prijímaním potrebných, dôležitých zákonov. Nikdy tu asi nebude parlament anjelov. Vždy tu budú len omylní ľudia. Píše sa mi to ako tomu, kto túži po spravodlivosti, po pravde a má pevné morálne zásady, veľmi ťažko, ale nepostavme na rovnakú váhu zodpovednosť za krajinu, vyvodenie spravodlivosti voči tým, ktorí nám Slovensko ukradli, opravu tejto krajiny a na druhú misku váh etické zlyhanie jednotlivca. Ďakujem.
Heger, Eduard, poslanec NR SR (2017-09-05):
Ďakujem pekne. Pán kolega, teda budem reagovať priamo na vás ako prvého a potom na pani Sárközy. K dani z príjmov, áno, je to zákon o dani z príjmov, ale teda ja som nepočul nejakú celkovú koncepciu, počul som len toto ako vaše riešenie a nikde ste ho nekomunikovali, za to ste s veľkou pompou komunikovali práve to riešenie o týchto 9 eurách, ktoré teda je pod zákonom o dani z príjmov. Áno, vyjadril som sa veľmi konkrétne, že toto je populistický návrh, ktorý, nijako to nerieši samotnú pomoc, vyjadril som sa aj o tom, čo si myslím o tých odpisoch veľmi konkrétne. Keď sa chcete baviť o tom, ktoré chátrajú, tak si poďme pozrieť, možno jednotlivé finančne výkazy jednotlivých kúpeľov aké dosahujú tržby, zisky a tak ďalej, ja som si to pozeral. Môžeme si k tomu teraz sadnúť a uvidíte, či chátrajú, alebo nechátrajú, alebo či reálne fungujú a čo s nimi chceme robiť. Lebo ja rozumiem tomu, že poďme to rozvinúť, toto odvetvie, ale teraz baviť sa o tom, že by chátrali, to zase tiež možno neni úplne správna rétorika. Pani kolegyňa, na vás. Áno, koľko pacientov by som sa opýtal, že má poisťovňa Dôvera v porovnaní so všeobecnou zdravotnou, kde to percento je teda podstatne vyššie. Áno, aj na 21-dňovú to môžte uplatniť, ale ja sa, som mal, hovorili ste ešte o tej prevencií. No teda pardon, ja som možno použil zlé slovo „prevencia“, samozrejme nebudeme posielať do kúpeľov zdravých ľudí. To je úplne logické, ja som hovoril o počte chorôb, ktorými dneska ľudia na Slovensku trpia, a je to 38 % populácie trpí ochoreniami pohybového aparátu, 12 % populácie trpí na srdcovocievne ochorenie, ale z tých 38 % iba 5 % týchto pacientov je liečených v kúpeľoch. Z 12 % na srdcovocievne iba 2 % týchto pacientov je liečených v kúpeľoch, 7,1 % populácie trpí na respiračné ochorenie dýchacích ciest a iba 2 % týchto pacientov je liečených v kúpeľoch. Toto sú práve tie rozdiely, ktoré sú predmetom kúpeľnej starostlivosti, ktoré by výrazne ušetrili na liekoch a na budúcej starostlivosti. To je to, čo som mal na mysli. A ospravedlňujem sa, ak som to správne nevysvetlil.
Burian, Jozef, poslanec NR SR (2017-10-19):
To bolo posledné vyňatie z prvého pozmeňujúceho návrhu. Teraz dajte hlasovať o druhom pozmeňujúcom návrhu pani poslankyni Gaborčákovej.
Šefčík, Marek, poslanec NR SR (2020-05-19):
Ďakujem za slovo. Pán Blanár, ja som sa prihlásil kvôli tomu, že ste sa tam veľmi zasekli, keď sa kolega zasmial, keď ste povedali jedno meno a vás to vyrušilo. Zdieľam to, že tieto nominácie by nás nemali reprezentovať na žiadnom fóre, a keď si pamätáte, tak ja som s tým vystúpil kedysi v rozprave a vás zaseklo jedno jediné pousmiatie sa nad tým menom. Mne nadávali vulgárne, ja môžem aj konkrétne mená spomenúť, pán Vážny napríklad kričal, pán Blaha takisto, nedali mi hovoriť, nedovolili mi hovoriť a vy sa tu, vy sa tu zaseknete a poukazujete na to, jaká tu má byť kultúra a neviem čo, keď sa kolega zasmeje. Áno, všetkých nás rozosmieva, ale cez slzy, keď niekto niekam navrhne človeka, ako je tento váš kolega a nebudem ho druhýkrát menovať. Ďakujem za pozornosť.
Blaha, Ľuboš, podpredseda NR SR (2023-11-16):
Na pána poslanca Jozefa Pročka evidujem tri faktické poznámky. Ako prvý sa prihlásil pán poslanec Rastislav Krátky, nech sa páči.
Zajac, Pavol, poslanec NR SR (2014-06-06):
Vážená pani podpredsedníčka, kolegyňa a kolegovia, naozaj nechcem teraz riešiť informačné systémy na ministerstve dopravy, mimochodom nevieme to ani ovplyvniť, súťaž je vysúťažená, zmluva pravdepodobne podpísaná. Chcem sa vrátiť k podstate navrhovaného zákona. Ak nám ide o to, že chceme pomôcť občanom Slovenska, ľuďom na Slovensku, aby nedostávali pokuty bez upozornenia vo výške 166 eur, chcem veľmi pekne poprosiť kolegov z vládnej strany SMER, aby podporili to, aby dopravný úrad musel poslať najprv upomienku tomuto občanovi a dal mu 30 dní na to, aby si tú STK a emisnú kontrolu dal do poriadku a potom teda nech mu udelí tú pokutu. Ak by takúto politickú vôľu ste mali aj vy a schválili v prvom čítaní, môžeme v druhom čítaní sa rozprávať o tom, že poďme rozčleniť túto pokutu podľa sociálneho postavenia občana alebo podľa dĺžky neplatnosti STK alebo emisnej kontroly. Ale najprv musí byť dobrá vôľa posunúť to do druhého čítania a takto riešiť problém občanov Slovenska. Ďakujem pekne.
B. Bugár, podpredseda NR SR: (2004-05-12):
(Hlasovanie.) Prítomných 136 poslancov, za návrh 108, hlasovania sa zdržalo 28 poslancov. Konštatujem, že Národná rada sa rozhodla, že tento návrh zákona prerokuje v druhom čítaní . Nech sa páči. B. Brestenská, poslankyňa: Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu prideľuje predložený návrh zákona na prerokovanie výborom: ústavnoprávnemu, výboru pre financie, rozpočet a menu, výboru pre hospodárstvo, privatizáciu a podnikanie, výboru pre pôdohospodárstvo a výboru pre zdravotníctvo, ďalej, aby gestorský výbor bol Výbor Národnej rady pre hospodárstvo, privatizáciu a podnikanie a že určené výbory ho prerokujú do 30 dní a gestorský výbor do 31 dní.
Laššáková, Jana, podpredsedníčka NR SR (2015-04-17):
Zjavne Národná rada nie je uznášaniaschopná. Je všeobecný súhlas? Nie. Takže dáme, nebol všeobecný súhlas, takže o tomto návrhu dáme hlasovať, ak bude Národná rada uznášaniaschopná. Zvolávam poslanecké grémium a vyhlasujem prestávku. Pán poslanec Viskupič, nech sa páči (reakcie z pléna), zvolala som grémium. Áno (reakcie z pléna)? Prepáčte, naozaj som vás nevidela, takže ospravedlňujem sa. Nech sa páči, pán poslanec Lipšic.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 139 poslancov, za 74, proti 7, zdržalo sa 58, hlasovali všetci prítomní. Konštatujem, že sme v treťom čítaní . Otváram rozpravu v rámci tretieho čítania. Hlási sa niekto do rozpravy? Nikto. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Cmorej, Peter, poslanec NR SR (2023-06-27):
Myslím, že to bol Montesquieu, ktorý povedal, že najhorší zákon je zbytočný zákon a tento zákon mi naozaj že pripadá maximálne zbytočný a sloboda má platiť pre všetky strany, aj pre tých podnikateľov, aj pre tie fyzické osoby a práve tuná sa prikazuje jednej strane niečo robiť, aj keď naozaj nevidím, že kto by volal po tom, aby sme takéto niečo uzákonili.
Grendel, Gábor, podpredseda NR SR (2023-03-23):
Otváram rozpravu, do ktorej som dostal dve písomné prihlášky, a to od pána poslanca Juraja Krúpu a od pána poslanca Ondreja Dostála, ale ešte pred nimi sa do rozpravy hlásila pani navrhovateľka, takže nech sa páči, pani poslankyňa Andrejuvová, má slovo.
Brecely, Roman, minister dopravy, výstavby a regionálneho rozvoja SR (2016-04-28):
Ďakujem za slovo. Predpokladám, že ste z Prešova alebo okolia, takže vnímate tento problém ako vypuklý problém. My to takisto vnímame ako určitý gordický uzol dopravy v Prešove. Samozrejme, je to vec, ktorú ja som zdedil. Vec sa má tak, že tento projekt vlastne doplatil na nedodržanie harmonogramu pôvodných prác zhotoviteľa. Je to jeden z tých projektov, ktoré boli vysúťažené za veľmi nízku cenu, dúfajúc, že v budúcnosti sa podarí dodatkami tú cenu potom dobehnúť, nebolo to možné, takže po vyhlásení tohto, tejto mimoriadnej situácie, ministerstvo v snahe zabezpečiť čo najrýchlejšie riešenie vzniknutej situácie v spolupráci so Slovenskou správou ciest zabezpečilo vyhlásenie priameho rokovacieho konania pre výber nového zhotoviteľa stavby. Ten proces je momentálne úspešne ukončený, Slovenská správa ciest však využila svoju možnosť a požiadala ešte Úrad pre verejné obstarávanie o kontrolu procesov, tak aby ten proces bol transparentný, a v prípade, že, že to bude všetko, alebo, a teda ÚVO povie, že je to v poriadku, tak nie je dôvod, aby nedošlo k zmluve alebo k podpisu zmluvy o dielo. Takže ja myslím, že v najbližšej dobe, počítam, možno v týždňoch, že pristúpime k podpisu zmluvy, a desať mesiacov od podpisu zmluvy by malo byť dielo ukončené. Takže toľko k tejto traumatizujúcej situácii.
Bugár, Béla, podpredseda NR SR (2018-10-23):
Pán poslanec Bublavý, nech sa páči, môžte reagovať.
Mizík, Stanislav, poslanec NR SR (2022-02-15):
Pán Kašper, aj vy ste v praxi potvrdili to, čo som už vedel hneď na začiatku, keď som videl prvé úvahy, ešte len prvé úvahy o tej súdnej mape. Teraz je to trošku prekopané a je to, ale je to absolútne neakceptovateľná záležitosť. Potvrdzujú to výhrady tak vládnych poslancov, poslancov z vládnych strán, konkrétne z OĽANO, od vás, ale aj opozičných poslancov, taký súd neruší, lebo prežil ešte aj skoro Rakúsko-Uhorsko, teraz sa ruší, a ďalšie súdy a ďalšie súdy. Jednoducho je to nenormálna vec. Jednoducho keď už teraz pani ministerka musí vidieť, že strašne veľa poslancov zo všetkých politických strán je proti tomu, proti takému súdu, že sa bude rušiť, proti takému súdu, že sa bude rušiť, jednoducho je to nenormálny stav. Ten zákon treba stiahnuť. Ďakujem.
Bugár, Béla, podpredseda NR SR (2011-12-08):
Vyhlasujem rozpravu o tomto bode programu za skončenú. Chce sa vyjadriť k rozprave, pán generálny riaditeľ? Nie. Ďakujem pekne. Pán spravodajca? Nie. Prerušujem rokovanie o tomto bode programu. Ďakujem. V rokovaní teraz budeme pokračovať návrhom rozpočtu Úradu pre dohľad nad zdravotnou starostlivosťou na rok 2012 až 2014 (tlač 545). Prosím predsedu Úradu pre dohľad nad zdravotnou starostlivosťou pána Jána Gajdoša, aby návrh uviedol. Nech sa páči.
P. Hrušovský, predseda NR SR: (2005-05-19):
Pán poslanec Hopta, chcete položiť doplňujúcu otázku? Áno. I. Hopta, poslanec: Áno, chcem sa spýtať. Pán predseda vlády, chcem vám osobne povedať, že vám neverím, pretože ani pred minulými parlamentnými voľbami ste nehovorili o tom, že zvýšite vek odchodu do dôchodku a zvýšili ste pre ženy napríklad z 55 na 62 rokov. Čiže, to je o 7 rokov. A my sme už dostali v niektorých dokumentoch z ministerstva práce, sociálnych vecí a bolo aj v odbornej tlači písané o tom, že sa zvažuje po parlamentných voľbách zvýšenie veku na odchod do dôchodku na 65 rokov. Ja si myslím, že ani nič iné teraz ste nemohli povedať, pretože by to bola asi zlá predvolebná kampaň, podobne ako keby ste schválili zákon o zvýšení poplatku. Čiže, len chcem konštatovať – nemám otázku –, že v tejto veci vám naozaj neverím. Ďakujem.
Blanár, Juraj, podpredseda NR SR (2022-09-22):
Pán poslanec Vážny s faktickou poznámkou.
P. Paška, predseda NR SR: (2008-10-23):
(Hlasovanie.) 134 prítomných, 132 bolo za, 2 sa zdržali. Konštatujem, že sme návrh pridelili do výborov a určili lehoty. V prvom čítaní budeme teraz hlasovať o návrhu Výboru Národnej rady Slovenskej republiky pre financie, rozpočet a menu na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach . Je to tlač 807. Pán poslanec Petrák uvedie hlasovanie.
Laššáková, Jana, podpredsedníčka NR SR (2015-04-22):
Áno, do rozpravy sa hlásila pani spravodajkyňa a aj vy, samozrejme, pán podpredseda, takže dávam slovo pani spravodajkyni a potom, pán podpredseda, vám. (Reakcie z pléna.) Nedám o vašom procedurálnom návrhu hlasovať, pretože nie je dôvod na to, aby, rokujeme v druhom čítaní o návrhu zákona. Nech sa páči, pani spravodajkyňa, máte slovo. (Reakcie z pléna.) Nech sa páči, pani spravodajkyňa. Po pani spravodajkyni vystúpi pán podpredseda Figeľ.
Blanár, Juraj, podpredseda NR SR (2021-12-02):
Pán poslanec Drdul sa nenachádza v rokovacej sále, prepadáva mu faktická poznámka. Ďalší pán poslanec Stančík.